b'\n_START_ARTICLE_\nSkjolden\n_START_SECTION_\nSkjolden og Wittgenstein\n_START_PARAGRAPH_\nSkjolden er kendt i filosofkredse som stedet hvor filosoffen Ludwig Wittgenstein boede i en del af sit liv. Wittgenstein fik bygget en hytte i sommeren 1914 p\xc3\xa5 en bjergskr\xc3\xa6nt ved Eidsvatnet lige nord for Skjolden. I omr\xc3\xa5det er stedet kendt som lille \xc3\x98strig. Hytten blev efter hans d\xc3\xb8d nedrevet og genopbygget som feriebolig overfor skolen. Ved Eidsvatnet p\xc3\xa5 vejen til Fortun og Sognefjellet st\xc3\xa5r der en mindetavle for filosoffen. Man kan fra stedet se over s\xc3\xb8en til grundmuren som st\xc3\xa5r efter hytten, der ogs\xc3\xa5 er markeret med det \xc3\xb8strigske flag.'